Сапарбаев Асанкан
Сапарбаев Асанкан - илимпоз, доцент, филология илимдеринин кандидаты, бир нече китептин автору.

Өмүр жолу 
Асанкан Сапарбаев Нарын облусунун Кочкор районуна караштуу Ак-Чий айылында 1940-жылы төрөлгөн. Ошол эле айылдагы Чолпон атындагы орто мектебин бүтүргөн. 

1961-1964-жылдары эмгек жолун чабандык кесип менен аркалаган. 

1964-жылы Кыргыз мамлекеттик Улуттук Универстетине студент болуп кирген.

1969-жылы Университетти ийгиликтүү аяктап, Нарын облусунун Ак-Талаа айылынын 1-Ленин атындагы орто мектебинде мугалим болуп иштей баштайт.

1971-жылы КУУнун тил факултетинин аспирантурасына конкурстук жол менен өтүп, аны ийгиликтүү аяктаган. 

1975-жылы Кыргыз Республикасынын Улуттук илимдер академиясынын корреспондент мүчөсү, профессор К. К. Сартбаевдин жетекчилиги менен ""Манас" эпосундагы метафоралар"" деген темада кандидаттык диссертациясын коргоп, филология илимдеринин кандидаты илимий даражасын алган.

1985-жылы тил илими боюнча доцент илимий наамы ыйгарылган.

Эмгектери

Жогорку окуу жайлар үчүн: 
 Кыргыз тили(2-бөлүк:(синтаксис), Мектеп, 280 б. 1988-ж.)
 Кыргыз тилинин лексикографиясы жана фразеологиясы("Сорос-Кыргызстан" фондусу тарабынан, 328 б. 1996-97-жж.)
 Синтаксистик окуунун негиздери("Сорос-Кыргызстан" фондусу тарабынан, 200 б. 1996-97-жж.)

Мектеп окуучулары үчүн: 
 Кыргыз  тили 7-кластар үчүн (1999-ж.)
 Кыргыз тили 8-9-класстары үчүн (1992-ж.)
 Кыргыз тили 10-класстар үчүн (2007-ж.)
 Кыргыз тили 11-класстар үчүн (2007-ж.)
"Кыргыз тилиндеги атоочтуктар, алардын синтаксистик милдеттери" - деген көлөмдүү китептердин да автору жана көбүнчө бөлүгүн жазган.

Илимий эмгектеринин тизмеси:

Колдонулган адабияттар
"Манас" энциклопедиясы/Мамлекеттик тил жана энциклопедия борбору. Бишкек: Кыргыз энциклопедиясынын Башкы редакциясы, - 1995. 1-т. - 440 б. ISBN -5-89750-013-4
Сапарбаев А, Мамбеткалиев С. Кыргыз тилиндеги атоочтуктар, алардын синтаксистик милдеттери, Б.: "Чүй университетинин редакциялык-басма борбору", 2012. -173 б. ISBN 978-9967-452-75-6
Манас эпосу